OzLabs/hebrew-wiki-articles huggingface dataset:
קיון אליס

קיון טייריס אליס (באנגלית: Keon Tyrese Ellis; נולד ב-8 בינואר 2000) הוא כדורסלן אמריקאי המשחק בקבוצת סקרמנטו קינגס מליגת ה-NBA, בעמדת הקלע.

==קריירת מכללות==
אליס נולד ביוסטיס שבפלורידה. בין השנים 2018–2020 למד במכללת פלורידה סאות'ווסטרן, ובשנתיים הבאות למד באוניברסיטת אלבמה. בעונתו האחרונה בליגת המכללות, 2021/2022, העמיד ממוצעים של 12.1 נקודות, 6.1 ריבאונדים ו-1.8 אסיסטים למשחק.

==קריירה מקצועית==
אליס לא נבחר בדראפט ה-NBA{{כ}} 2022, אולם חתם אחרי הדראפט על "חוזה דו-כיווני" בסקרמנטו קינגס. בפברואר 2024, לאחר כעונה וחצי בסקרמנטו, הומר חוזהו לחוזה NBA סטנדרטי. לקראת סיום עונת תפס את מקומו של קווין הרטר הפצוע בחמישייה הפותחת של הקינגס.

==סטטיסטיקות הקריירה==
===בעונה הסדירה של ה-NBA===
{| class="wikitable sortable" style="font-size:95%; text-align:right;"
! עונה !! קבוצה !! משחקים !! חמישייה !! דקות !! % מהשדה !! % משלוש !! % מהעונשין !! ריבאונדים !! אסיסטים !! חטיפות !! חסימות !! נקודות
|-
| || סקרמנטו || 16 || 0 || 4.4 || 0.438 || 0.500 || 0.571 || 0.5 || 0.4 || 0.3 || 0.1 || 1.5
|- style="background-color:#80BFFF; font-weight:bold;" ||
| קריירה || || 16 || 0 || 4.4 || 0.438 || 0.500 || 0.571 || 0.5 || 0.4 || 0.3 || 0.1 || 1.5
|}

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:פלורידה: כדורסלנים
קטגוריה:כדורסלני אוניברסיטת אלבמה
קטגוריה:כדורסלני סקרמנטו קינגס
קטגוריה:שחקני NBA שלא נבחרו בדראפט
קטגוריה:אמריקאים שנולדו ב-2000
1757 בצרפת

שנת 1757 בצרפת הייתה השנה בה ציינה צרפת 770 שנות לאום.

== מנהיגים ==
* לואי החמישה עשר, מלך צרפת

== אירועים חשובים ==
[[ג'ון בינג]]
* 14 במרץ – מלחמת שבע השנים: האדמירל הבריטי ג'ון בינג הוצא להורג.

==נולדו==
* 3 בפברואר – וולני, היסטוריון ומדינאי (נפטר ב-1820)
* 18 ביוני – איגנץ פלייל, מלחין יליד אוסטריה (נפטר ב-1831)
* 19 באוגוסט – ז'אן-בטיסט אניבאל אובר דה בייה, גנרל ופוליטיקאי (נפטר ב-1797)
* 6 בספטמבר – המרקיז דה לה פאייט, איש צבא ופוליטיקאי (נפטר ב-1834)
* 9 באוקטובר – שארל העשירי, מלך צרפת (נפטר ב-1836)

== נפטרו ==
(קטגוריה:צרפתים שנפטרו ב-1757)
* 9 בינואר – ברנאר דה פונטנל, פילוסוף ומדען (נולד ב-1672)
* 17 באוקטובר – רנה אנטואן פרשו דה ראומיר, מדען (נולד ב-1683)

==קישורים חיצוניים==

*
XXV

XXV הוא אלבום ההופעה הרביעי של הזמר-יוצר עברי לידר, אשר יצא לאור ב-19 באוקטובר 2022. האלבום יצא לאור לאחר סיבוב ההופעות באותו שם, אשר נערך לכבוד ציון 25 שנים לתחילת הקריירה המוזיקלית של לידר.

== רשימת השמעה ==

קטגוריה:אלבומי הופעה מ-2022
קטגוריה:אלבומי עברי לידר
קטגוריה:אלבומי הופעה בעברית
קטגוריה:אלבומי חברת הליקון
Sadeness (Part II)

"" הוא שיר של הפרויקט המוזיקלי הגרמני אניגמה. הוא פורסם ב-10 באוקטובר 2016 כסינגל המוביל מתוך אלבום האולפן השמיני שלהם, (2016).<ref name=":2"></ref> את השיר הוציאה חברת התקליטים איילנד רקורדס ברחבי העולם.<ref name=":2" /> לאחר עשרים-ושש שנים מיציאת סינגל הבכורה של הפרויקט "" שזכה להצלחה בין-לאומית, הוחלט להוציא את החלק השני שלו.<ref name=":0"></ref> את השיר כתבו מייקל קונזה ומיכאל קרצו ללחן והפקה מוזיקלית של קרצו.<ref name=":2"/>

בשיר משתתפת הזמרת-יוצרת האינדונזית-צרפתייה אנגון, שהשתתפה גם ב-"Mother" ו-"Oxygen Red".<ref></ref> בשיר נעשה שימוש כבד מתוך טוקטה ופוגה ברה מינור מאת באך. הוא מאופיין בצלילים המזוהים עם מוזיקת העידן החדש כמו גם מוזיקת אמביינט ובעל צליל אפל יותר מהשירים הקודמים שיצאו לאניגמה במרוצת השנים.<ref name=":2" />

== רקע ==
"Sadeness" המקורי נכתב על ידי מיכאל קרצו (בשם הבדוי "קורלי אם. סי."), פרנק פיטרסון (בשם הבדוי "פ. גרגוריאן"), ופבריס קוויטד (בשם הבדוי "דייוויד פירסטיין"). השיר נקרא "Sadeness (Part I)" בגרמניה, ו-"Sadness Part I" בממלכה המאוחדת וביפן. זהו שיר "חושני" המבוסס על "הטלת ספק" בתשוקות המיניות של המרקיז דה סאד; מכאן השם הגרמני של "Sadeness", בניגוד למילה האנגלית "Sadness" המשמשת בגרסה הבריטית. הרצועה דורגה במקום הראשון מהר יותר מכל מהדורה חדשה בהיסטוריה הגרמנית – עוד לפני שהווידאו קליפ שלו צולם. חברת התקליטים וירג'ין לא קידמה את השיר כמעט. המכירות המריאו אך ורק בזכות ההשמעות ברדיו ובמועדונים.<ref></ref>

בשנת 2016, נודע כי החלק השני ייצא לאור עשרים-ושש מיציאת הראשון.<ref name=":0" /> בניגוד לחלק הראשון בו לא התארח אמן נוסף, בחלק השני הוחלט לארח את הזמרת-יוצרת האינדונזית-צרפתייה אנגון שביצעה מספר קטעים בשיר.<ref name=":2" /> ב-Digital Trends כתבו: .<ref name=":1"></ref>

מטעם מיכאל קרצו, המייסד והמפיק המוזיקלי של אניגמה נמסר: . בהמשך לכך, נאמר כי: .<ref name=":1" />

== וידאו קליפ והצלחה ==
החלק הראשון זכה להצלחה מסחרית בין-לאומית ודורג בעשרות מצעדים ברחבי העולם, כמו גם נמכר במיליוני עותקים.<ref></ref> החלק השני זכה להצלחה גם הוא; כל החלקים והרמיקסים הנלווים שלהם הצליחו לצבור 115,863,112 השמעות ברשת הזרמת המדיה ספוטיפיי.<ref></ref><ref name=":3"></ref><ref name=":5"></ref><ref></ref> ב-10 באוקטובר 2016 הועלה הווידאו קליפ הרשמי של "" לערוץ היוטיוב של אניגמה. הוא צולם בשחור-לבן וכולל סצנות שונות המציגות עירום מצונזר.<ref name=":4"></ref>

תיאורים שונים הקשורים למיניות ולנצרות נכללים בקליפ בהתאמה.<ref name=":4" /> מעבר לכך, ניתן לראות סצנה בה נראית אישה בתור ישו הצלוב.<ref name=":4" />

== רשימת השמעה ==
* סטרימינג / הורדה דיגיטלית<ref name=":3" />
# "" – 4:08
* סטרימינג / הורדה דיגיטלית – רמיקסים<ref name=":5" />
# "" <small>(MDZN דסטני רמיקס)</small> – 4:27
# "" <small>(MDZN רד ליין מיקס)</small> – 3:54

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|10 באוקטובר 2016
|הזרמת מוזיקה • הורדה דיגיטלית
|איילנד
| style="text-align:center;" |<ref name=":2" />
|}

== קישורים חיצוניים ==

== הערות שוליים ==

קטגוריה:שירי 2016
קטגוריה:סינגלים מ-2016
קטגוריה:שירי אניגמה
קטגוריה:שירי המשך
קטגוריה:שירים באנגלית
קטגוריה:שירים שנכתבו על ידי מיכאל קרצו
קטגוריה:שירים שהופקו על ידי מיכאל קרצו
קטגוריה:שירים על רגשות
קטגוריה:שירי העידן החדש
קטגוריה:סינגלים בהוצאת איילנד רקורדס
אדריאן טודמן

אדריאן רג'ינה טודמן (באנגלית: Adrianne Regina Todman) היא פקידת ממשל אמריקאית אשר מכהנת כסגנית מזכירת השיכון והפיתוח העירוני של ארצות הברית בממשל ביידן מאז יוני 2021. מאז מרץ 2024 היא ממלאת מקום מזכירת השיכון והפיתוח העירוני, בעקבות התפטרותה של המזכירה מרשה פאדג'.

== ביוגרפיה ==
טודמן נולדה וגדלה באיי הבתולה של ארצות הברית. בשנת 1991 השלימה את לימודיה הגבוהים במכללת סמית'.

בראשית דרכה עבדה כעוזרת פרלמנטרית אצל הנציג של איי הבתולה בבית הנבחרים של ארצות הברית רון דה לוגו . מאוחר יותר הצטרפה למחלקת השיכון והפיתוח העירוני של ארצות הברית, שם עבדה כעוזרת לענייני מדיניות במשרד השיכון הציבורי והאינדיאני ובלשכת מנהל המשרד. מאוחר יותר עבדה טודמן כמנכ"לית רשות הדיור של מחוז קולומביה. בשנת 2017 היא נבחרה למנכ"לית האגודה הלאומית לפקידי שיכון ופיתוח מחדש.

ב-10 ביוני 2021 אישר הסנאט של ארצות הברית פה אחד את מינויה של טודמן לסגנית מזכירת השיכון והפיתוח העירוני של ארצות הברית. ב-14 ביוני אותה שנה הושבעה לתפקידה בידי המזכירה מרשה פאדג'.

בעקבות התפטרותה של פאדג' מהקבינט של ארצות הברית במרץ 2024, החלה טודמן למלא את מקומה דה פקטו עד למינוי קבוע של מזכיר חדש למחלקה.

== קישורים חיצוניים ==

== הערות שוליים ==

קטגוריה:בוגרות מכללת סמית'
קטגוריה:אפרו-אמריקאים חברי הקבינט של ארצות הברית
קטגוריה:מזכירות השיכון והפיתוח העירוני של ארצות הברית
קטגוריה:מזכירי השיכון והפיתוח העירוני של ארצות הברית
קטגוריה:חברי הקבינט של ארצות הברית בממשל ג'ו ביידן
קטגוריה:אמריקאיות שנולדו במאה ה-20
קטגוריה:אמריקאים שנולדו במאה ה-20
זאקרי ריזאשה

זאקרי ריזאשה (בצרפתית: Zaccharie Risacher) הוא כדורסלן צרפתי המשחק בעמדת הסמול פורוורד באטלנטה הוקס מליגת ה-NBA.

== ראשית חייו ==
ריזאשה נולד במאלגה, ספרד, כשאביו סטפן שיחק כדורסל בקבוצה המקומית אוניקאחה מאלגה. ב-2020 הוא חתם באסוול ליון-וילרבאן ושיחק בקבוצת הנוער שלה.

== קריירה מקצועית ==
ריזאשה ערך את הופעת הבכורה שלו בקבוצה הבוגרת ב-2021 מול פריז-לבלואה. ב-18 בינואר 2022 הוא ערך את הופעת הבכורה שלו ביורוליג בהפסד 75–100 למונקו.

ב-16 ביוני 2023 חתם ריזאשה על החוזה המקצועי הראשון שלו באסוול והושאל ל-JL בורק מהיורוקאפ לעונת . הוא הוביל את בורק לגמר התחרות (בו הפסידה 0–2 לפריז בסקטבול) ונבחר לכוכב העולה של היורוקאפ.

=== אטלנטה הוקס (2024–הווה) ===
ב-26 ביוני 2024 נבחר ריזאשה במקום הראשון בדראפט ה-NBA {{כ}}2024 על ידי אטלנטה הוקס, והפך לצרפתי השני ברציפות (אחרי ויקטור ומבניאמה) והזר הרביעי (אחרי אנדראה ברניאני ויאו מינג) שנבחר ראשון בדראפט ה-NBA.

== קריירה בנבחרת הלאומית ==
ריזאשה ייצג את נבחרת הקדטים של צרפת בצ'לנג'רים האירופיים שנערכו בעקבות מגפת הקורונה באירופה, וזכה במדליית ארד עם נבחרת בגביע העולם בכדורסל עד גיל 17 2022 כשהעמיד ממוצעים של 10.4 נקודות ו-4.4 ריבאונדים למשחק. שנה לאחר מכן זכה במדי צרפת במדליית כסף בגביע העולם בכדורסל עד גיל 19, כשרשם 7.4 נקודות ו-2.9 ריבאונדים למשחק.

בפברואר 2024 זומן לנבחרת צרפת בכדורסל למשחקי מוקדמות יורובאסקט 2025 וב-23 בפברואר ערך את הופעת הבכורה שלו בנבחרת הבוגרת בניצחון 73–61 על .

== חיים אישיים ==
אביו של ריזאשה, סטפן ריזאשה, היה גם הוא כדורסלן מקצועי ואף זכה עם נבחרת צרפת בכדורסל במדליית כסף בטורניר הכדורסל באולימפיאדת סידני (2000).

== קישורים חיצוניים ==

*[https://www.fiba.basketball/en/player/300463/Zaccharie-Risacher פרופיל], באתר פיב"א
*

== הערות שוליים ==

קטגוריה:כדורסלנים צרפתים
קטגוריה:בחירות דראפט של אטלנטה הוקס
קטגוריה:כדורסלני אסוול ליון-וילרבאן
קטגוריה:כדורסלני בורק באסקט
קטגוריה:כדורסלני אטלנטה הוקס
קטגוריה:כדורסלני נבחרת צרפת
קטגוריה:צרפתים שנולדו ב-2005
אולה בייך

אולה בייך (1 בינואר 1955 – 16 באוקטובר 1991) היה מוזיקאי ובסיסט דני, אשר התפרסם בעיקר כבסיסט המקורי של להקות הרוק המצליחות "L.A. Guns" ו-"Guns N' Roses".

== ביוגרפיה ==
בייך נולד בעיר אסביירג בדנמרק בשנת 1955. בצעירותו, היה חבר בלהקת Rock Nalle & The Flames, איתה הוציא לאור אלבום בשם Rock 'N'alle Roll, אשר הקנה לו תהילה בקרב מוזיקאים ומעריצים מקומיים.

בשנת 1981 היה חבר בלהקת ההבי מטאל "מרסיפול פייט" לזמן קצר, לפני שהחליט לעבור ללוס אנג'לס במטרה לפתח את הקריירה המוזיקלית שלו.

=== 1983-1985: L.A. Guns ===
להקת L.A. Guns הוקמה בשנת 1983 על ידי טרייסי גאנז ורוב גרדנר. ההרכב המקורי של הלהקה כלל את בייך כבסיסט, גאנז כגיטריסט, גרנדר כמתופף ומייקל ג'אגוז כסולן. שנה לאחר מכן, ההרכב הקליט מיני אלבום אחד בשם "Collector's Edition No. 1" (שיצא לאור בשנת 1985). זמן קצר לאחר מכן, עזב ג'אגוז את הלהקה בגלל מעצרו שהתרחש עקב קטטה בבר. את תפקידו תפס סולן להקת "Rapidfire" לשעבר והסולן הנוכחי של להקת "Hollywood Rose" ביל ביילי, אשר עזב לאחר שבועיים עקב סיום מעצרו של הסולן הקודם. באותם שבועיים, הספיק ביילי להשתתף בחמש הופעות של הלהקה. בשנת 1985 הוחלף בייך במיק קריפס.

=== 1985: Guns N' Roses ===

במרץ 1985 התאחדו להקות L.A. Guns ו-Hollywood Rose ללהקה אחת, ואלה בחרו את השם Guns N' Roses, הלחם של שמות הלהקות המקוריות. ההרכב כלל את ביילי (שבאותה תקופה שינה את שמו לאקסל רוז), גאנס, בייך, גרדנר והגיטריסט איזי סטראדלין. לאחר שתי חזרות בלבד, פוטר בייך מהלהקה, וזה הוחלף על ידי דאף מק'אגן. לא עבר זמן רב ושאר חברי L.A. Guns המקוריים נטשו את הלהקה.

=== מותו ===
בייך מת ב-16 באוקטובר 1991 לאחר שטבע באגם סנקט יורגנ'ס בקופנהגן. משפחתו האמינה כי נכנס לדיכאון לאחר שפוטר מהלהקה, ובעקבות זאת הדרדר לשימוש בסמים ואלכוהול לפני שחזר לדנמרק שלוש שנים אחר כך. קיימות טענות המציעות כי הופעת להקת Guns N' Roses בקופנהגן, אשר התקיימה חודשיים לפני כן, השפיעה על מצבו הנפשי אף יותר. בניתוח הגופה, נמצאו הרואין ואלכוהול בדמו. המנתחים הסיקו כי נפטר כתוצאה ממנת יתר, אך משפחתו סבורה כי הטביעה הייתה ניסיון התאבדות.

== דיסקוגרפיה ==
=== אלבומי אולפן ===
* Rock 'N'alle Roll (1979)

=== מיני אלבומים ===
* Collector's Edition No. 1 (1985)

==קישורים חיצוניים==

קטגוריה:חברי להקת Guns N' Roses
קטגוריה:הרוגי טביעה
קטגוריה:מוזיקאים דנים
קטגוריה:ילידי 1955
קטגוריה:נפטרים ב-1991
Let It Roll – Live In Germany

Let It Roll – Live In Germany הוא סרט ההופעה השני של הסופרגרופ האמריקאי "ולווט ריבולבר". הסרט יצא לאור בשנת 2012, אך ההופעה עצמה הוקלטה ארבע שנים לפני כן במסגרת סיבוב ההופעות "Rock N' Roll As It Should Be Tour".

הסרט מכיל שירים מקוריים של הלהקה ושירים של להקות העבר של ארבעה מחברי הלהקה: סקוט וילנד (היה חבר בלהקת Stone Tmple Pilots בשנים 1989–2003, 2008-2013), סלאש (חבר בלהקת Guns N' Roses בשנים 1985–1996, 2016-הווה), דאף מק'אגן (חבר בלהקת Guns N' Roses בשנים 1985–1997, 2014, 2016-הווה) ומאט סורום (היה חבר בלהקת Guns N' Roses בשנים 1990-1997).

בניגוד להופעה המקורית, השיר "Sucker Train Blues" צונזר ולא מופיע בסרט<ref></ref>.

== רשימת רצועות ==

== משתתפים ==
* סקוט וילנד - שירה מובילה
* סלאש - גיטרה מובילה
* דאף מק'אגן - גיטרת בס ושירה מלווה
* מאט סורום - תופים, כלי הקשה ושירה מלווה
* דייב קושניר - גיטרת קצב

== הערות שוליים ==

קטגוריה:אלבומי וידאו מ-2012
קטגוריה:אלבומי וידאו באנגלית
אסף בנרף

אסף בנרף (נולד ב-24 בספטמבר 1982) הוא מנצח, זמר, מעבד ומתרגם ישראלי. שימש כמנצח מקהלת האופרה הישראלית וכיום משמש כמנצח וכמנהל המוזיקלי של המקהלה הקאמרית אורטוריו ירושלים ושל א-קפלה אנסמבל קולי ירושלים.

==ביוגרפיה==
אסף בנרף נולד בבת ים וגדל בראשון לציון. החל את לימודי המוזיקה בגיל שבע. למד נגינה בכינור בהדרכת יעקב מילמן ואקרט לורנצן ונגינה בוויולה בהדרכת לילך לבנון. עם סיום לימודיו בבית הספר התיכון ע"ש תלמה ילין (2000), התמקד בלימודי זמרה בישראל ובאיטליה אצל מורים שונים, בהם אגנס מסיני, בועז סנאטור וארתורו טסטה.

כזמר מקהלה וכסולן, שר בנרף עם המקהלות והתזמורות החשובות בישראל, תחת שרביטיהם של זובין מהטה, דן אטינגר, אנדרו פארוט, דניאל אורן, קורט מאזור ואחרים. בהמשך התמקצע בניצוח תזמורות ומקהלות. לבנרף תואר ראשון בניצוח מן האקדמיה למוסיקה ולמחול בירושלים (כיתתו של איתן גלוברזון), ותואר שני בניצוח מאוניברסיטת פן סטייט (כיתתו של חרארדו אדלשטיין).

כמנצח, עבד עם מקהלות, תזמורות ואנסמבלים שונים במגוון פרויקטים מוזיקליים, בהם ראויים לציון הקלטת הדיסק "!Hail, Cremonus", המיוחד ליצירותיו של סקוט סלייפין לאנסמבל ויולות, וביצוע הבכורה הישראלית לרקוויאם מאת ניקולו יומלי, במסגרת הקונצרט המוזיקלי-ספרותי "נאפולי בצליל ובמילה". בעבר שימש כמנצח של מקהלת בלקנטו (2019-2020) ומקהלת האופרה הישראלית (2019-2023) וכיום משמש כמנצחן ומנהלן המוזיקלי של המקהלה הקאמרית אורטוריו ירושלים ומקהלת "א-קפלה אנסמבל קולי ירושלים".

מלבד המוזיקה הקלאסית, עסק בנרף גם בזמר העברי, כמנצחה של מקהלת "דורות" בשנים 2005–2022, וכן בשיר הנפוליטני, כמייסדו של "אנסמבל קָלאצ'ה" (Calace) שבו שימש כמעבד וכזמר סולן.

נוסף על תחום המוזיקה, עוסק בנרף בתרגום שירה. תרגומיו לעברית ראו אור בספרים ובכתבי עת בהוצאות אחוזת בית, הקיבוץ המאוחד, חרגול ומאגנס. תרגומיו שפורסמו כוללים מיצירות מיכלאנג'לו, גובוני, פוסקולו, אונגרטי, קורטזה, פזוליני, בֶּלי, פּוֹרְטָה, מולודובסקי, ניידוס, סוצקבר וטראקל. במהלך שנת 2024 עתידה להתפרסם בהוצאת "הקיבוץ המאוחד" אנתולוגיה בתרגומו, המיוחדת למשוררים ג'וזפה אונגרטי, סלווטורה קווזימודו ואאוג'ניו מונטאלה. האנתולוגיה תראה אור בסדרת "ה-21" מבית "הו!, כתב עת לספרות".

==מלגות, מענקים ותחרויות==
* מלגות הצטיינות מטעם קרן התרבות אמריקה ישראל
* מענק השתלמות בניצוח מקהלה (כעוזר מנצח של סטנלי ספרבר) ע"ש גארי ברתיני
* מענק בעבור פעילות "אנסמבל קלאצ'ה" מטעם עמותת "צפונות תרבות"
* תחרות ע" לואיג'י מנצ'ינלי למנצחי אופרה באורבייטו – שלב הגמר
* מלגות מטעם אוניברסיטת פן סטייט

==קישורים חיצוניים==
* [https://www.israel-opera.co.il/?CategoryID=181&ArticleID=5206 בנרף אסף, מנצח], באתר האופרה הישראלית תל אביב-יפו
* [https://yonle1.wixsite.com/dorotchoir/--c1a2h אסף בנרף – מנצח, מעבד ומנהל מוזיקלי], באתר מקהלת דורות
* [https://www.poetrans.org/אסף_בנרף אסף בנרף - מתרגם] באתר פואטרנס

קטגוריה:מנצחים ישראלים
קטגוריה:מנצחי מקהלות ישראלים
קטגוריה:זמרים ישראלים במוזיקה הקלאסית
קטגוריה:מתרגמים ישראלים
קטגוריה:ישראלים שנולדו ב-1982
דונלד ריגל

דונלד ויין ריגל הבן (באנגלית: .Donald Wayne Riegle Jr; נולד ב-4 בפברואר 1938) הוא פוליטיקאי אמריקאי שכיהן כחבר הסנאט של ארצות הברית מטעם מדינת מישיגן בין השנים 1976–1995, וקודם לכן כנציג מחוז הקונגרס השביעי של מישיגן בבית הנבחרים של ארצות הברית.

== ביוגרפיה ==
ריגל נולד ב-4 בפברואר 1938 בפלינט שבמישיגן. אביו, דונלד ויין ריגל האב, שירת כראש עיריית פלינט בשנים 1952–1954. את לימודיו הגבוהים רכש במכללה הקהילתית מוט ובאוניברסיטת מערב מישיגן. בשנת 1960 השלים לימודי תואר ראשון במנהל עסקים וכלכלה באוניברסיטת מישיגן־פלינט, וב-1961 קיבל תואר שני במימון מאוניברסיטת המדינה של מישיגן.

בשנת 1966 שכנע ריצ'רד ניקסון את ריגל לשוב למישיגן על מנת להתמודד אל בית הנבחרים של ארצות הברית. ריגל היה אז בן 28 ונחשב לרפובליקני מתון. ניקסון השתתף בגיוס כספים מוקדם למסע הבחירות של ריגל, ושיבח את נתוניו של ריגל בפני עיתונאים. בבחירות שנערכו באותה שנה גבר על יריבו הדמוקרטי ג'ון מאקי, ונבחר כנציג מחוז הקונגרס השביעי של מישיגן.

במהלך כהונתו בבית הנבחרים, ב-1973, הפך ריגל את עורו הפוליטי והצטרף לשורות המפלגה הדמוקרטית. בבחירות 1976 התמודד ריגל אל הסנאט של ארצות הברית, הפעם כדמוקרט. הוא ניצב בפני עמיתו הרפובליקני לבית הנבחרים, מרווין אש , וגרף 52.46% מקולות הבוחרים. הסנאטור המכהן פיליפ הארט התפטר ממושבו ימים אחדים טרם סיום כהונתו בינואר 1977 על מנת להעניק לריגל יתרון בבכירותו, וריגל הושבע לתפקידו ב-30 בדצמבר 1976.

בשנים 1989–1995 ישב ריגל בראשות ועדת הבנקאות, השיכון והעניינים האורבניים של הסנאט של ארצות הברית. בפעולתו הראשונה כיושב ראש הוועדה הוביל ריגל את המאמצים לרפורמה בתעשיית החיסכון וההלוואות, שהביאו לכתיבת "חוק ההתאוששות, הרפורמה והאכיפה של מוסדות פיננסיים משנת 1989" ("FIRREA"). במהלך כהונתו נודע לשמצה כחלק מ"חמישיית קיטינג", חמישה סנאטורים שהואשמו בשחיתות, לצד הסנאטורים ג'ון גלן, ג'ון מקיין, אלן קרנסטון ודניס דיקונסיני.

לקראת בחירות 1994 היה ריגל אחד הסנאטורים הדמוקרטים הפגיעים ביותר הודות למעורבותו בפרשת קיטינג ולחוסר הפופולריות של נשיא ארצות הברית ביל קלינטון במישיגן. בספטמבר 1993 הודיע ריגל במליאת הסנאט כי אין בכוונתו להתמודד לתקופת כהונה רביעית. כהונתו בסנאט תמה בראשית ינואר 1995.

במהלך הבחירות המקדימות לנשיאות ארצות הברית במפלגה הדמוקרטית 2020 ובאלו שהתקיימו ב-2016, הביע ריגל את תמיכתו בסנאטור ברני סנדרס.

== קישורים חיצוניים ==

* 

== הערות שוליים ==

קטגוריה:בוגרי אוניברסיטת המדינה של מישיגן
קטגוריה:חברי בית הנבחרים של ארצות הברית ממישיגן
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי הסנאט של ארצות הברית ממישיגן
קטגוריה:סנאטורים חברי המפלגה הדמוקרטית
קטגוריה:אמריקאים שנולדו ב-1938
חותנת בהפרעה

חותנת בהפרעה (באנגלית: Monster-in-Law) הוא סרט קומדיה רומנטית אמריקאי משנת 2005 בבימויו של רוברט לוקטיק, עם ג'ניפר לופז, ג'יין פונדה ומייקל ורטן בתפקידים הראשיים.

זה סרט השיבה לקולנוע של פונדה למסך לאחר 15 שנות היעדרות ובו היא משחקת את חמותה המפלצתית של ג'ניפר לופז.

הסרט קיבל ביקורות שליליות אבל היה שובר קופות.
==תקציר העלילה==
שרלוט "צ'ארלי" קנטליני (ג'ניפר לופז) גרה בלוס אנג'לס ושואפת להיות מעצבת אופנה אבל בינתיים היא מתפרנסת מעבודות זמניות כמוליכת כלבים ומלצרית בחברת קייטרינג.

היא מתהלכת עם הכלבים בחוף ופוגשת שם את ד"ר קווין פילדס (מייקל ורטן), רופא כירורג נאה ורווק מבוקש. הם מחליפים מבטים ונפגשים במקרה שוב באירוע בו היא עובדת כמלצרית. הם מתחילים לצאת והקשר ביניהם מתהדק למרות שחברתו הקודמת של קווין, פיונה (מונה מזור), אומרת לה מתוך קנאה, שהוא גיי.

קווין הוא בנה היחיד של ויולה (ג'יין פונדה), מראיינת טלוויזיה מפורסמת שנאלצת לעזוב את תפקידה לאחר שלושים שנה לטובת מראיינת צעירה ונאה שלדעתה אינה מתאימה לתפקיד ובראיון הפרידה היא מתנפלת עליה ומאושפזת במוסד פסיכיאטרי מלווה בעוזרתה הנאמנה רובי (ונדה סייקס).

ביום שחרורה היא מזדעזעת מהעובדה שבנה עומד להתחתן עם אישה ללא מקצוע או השכלה שמתפרנסת מהולכת כלבים והיא עושה הכל כדי למנוע זאת.

היא מתחילה לחקור על עברה של צ'ארלי ואפילו תולשת ממנה "במקרה" שערה כדי לבדוק במאגר DNA אך לא מוצאת דבר. קווין נתון בתווך בין אימו לצ'ארלי אך עומד על דעתו להתחתן. העימות בין שתי הנשים מתגבר עד להחלפת סטירות אחת עם השנייה.

לבסוף נקבע תאריך לחתונה וחמותה גרטרוד (אליין סטריץ') מגיעה למרות שלא הוזמנה ומטיחה בפניה האשמות בפומבי וגם רובי הנאמנה מצליחה לשכנע אותה להפסיק את הריב עם צ'ארלי והיא נכנעת ומשתתפת בטקס החתונה.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|ג'ניפר לופז
|שרלוט "צ'ארלי" קנטליני
|
|-
|ג'יין פונדה
|ויולה פילדס
|אמא של קווין
|-
|מייקל ורטן
|קווין פילדס
|
|-
|ונדה סייקס
|רובי
|עוזרת של ויולה
|-
|אדם סקוט
|רמי
|ידיד של צ'ארלי
|-
|מונה מזור
|פיונה
|חברה לשעבר של קווין
|-
|ויל ארנט
|קית
|ידיד של קווין
|-
|אליין סטריץ'
|גרטרוד
|חמותה של ויולה
|-

|}

==קישורים חיצוניים==
* 

*[https://www.youtube.com/watch?v=njLr1z66EfA קדימון לחותנת בהפרעה], באתר יוטיוב
*[https://www.youtube.com/watch?v=HIqabIE4n5w סצנת הראיון האחרון של ויולה בטלוויזיה], באתר יוטיוב
*[https://www.youtube.com/watch?v=NYFI1-FTw94 סצנת הסטירות], באתר יוטיוב
*[https://www.youtube.com/watch?v=g2f1DvjGyAM סצנת ההתפייסות], באתר יוטיוב

קטגוריה:סרטי 2005
קטגוריה:סרטי קומדיה רומנטית
קטגוריה:סרטים אמריקאיים
קטגוריה:סרטים באנגלית
קטגוריה:סרטים על חתונות
הגשר התלוי (נתניה)

הגשר התלוי בנתניה הוא גשר תלוי להולכי רגל מעל שדרות בן-גוריון בעיר נתניה, סמוך למחלף פולג. הגשר מקשר בין שכונת קריית נורדאו לשכונת רמת פולג שבדרום העיר. הוא תוכנן על ידי האדריכל דורון אֹהלי ונבנה על ידי חברת לינום. הגשר נחנך בדצמבר 2001. עלות הפרויקט כ-3.5 מיליון ש"ח.

== מבנה הגשר ותיאורו ==
אורך הגשר כ־60 מטר, ורוחבו כ-3 מטרים. הוא עשוי פלדה, מדרך (שביל ההליכה) מחופה בלוחות בטון וכורכרית. משני צידיו נבנו קירות אבן מגוננים וכפולים, הכוללים רמפת גישה ומדרגות בכל צד.

הגשר תלוי על שתי קשתות מפלדה, הנשענות על יסודות מבטון משני צידי הגשר ועל מבני הגישה אשר בצידי הגשר.

הגשר צבוע בצבע ירוק, והקשתות שלו מוארות בלילה בתאורת לד דקורטיבית, עבודה שבוצעה על ידי חברת MCS.

== קישורים חיצוניים ==
* [https://www.linom.co.il/he/projects/40 גשר הולכי רגל בנתניה] באתר חברת לינום
* 

==הערות שוליים==

תלוי
קטגוריה:נתניה: מבנים
קטגוריה:נתניה: תחבורה
SongMeanings

SongMeanings (בעברית: משמעויות־השיר) הוא אתר מוזיקה המעודד משתמשים לדון ולהגיב על המשמעויות והמסרים הבסיסיים של שירים שונים בשפות שונות ברחבי העולם.<ref></ref> נכון למאי 2015, האתר מכיל למעלה מ-110,000 מוזיקאים, 1,000,000 מילים, 14,000 אלבומים ו-530,000 חברים.<ref></ref>

== היסטוריה ==
SongMeanings נוסד בידי מייקל שיאנו ובריאן אדמס. שיאנו הצהיר שמטרת האתר היא לדון . האתר נוסד בסוף שנת 2000 בידי שיאנו לאחר שקיבל השראה מוויכוח סביב המשמעות מאחורי "Brick" של הלהקה Ben Folds Five. בספטמבר 2011, החליטו ב-SongMeanings להסכים לתנאים עם LyricFind כדי לספק מילים ברישיון. הסכם זה הופך את SongMeanings לישות משפטית בין מאות אתרי המילים הלא חוקיים. באפריל 2012, TechCrunch הכריזה על שותפות בין The Echo Nest ו-SongMeanings.<ref></ref> בשותפות זו, האתר מאפשר דיונים קהילתיים סביב המשמעויות של מילים שונות.

ב-SongMeanings פעלו במשך למעלה מעשור תחת songmeanings.net. במהלך יולי 2013, האתר החל לפעול תחת songmeanings.com לאחר שרכש את הדומיין כמה חודשים קודם לכן.

== ביקורת ==
SongMeanings זכה לביקורות חיוביות ברחבי העולם. ב-Herald & Review שאלו את הקוראים, . ב-Jakarta Post ציינו את האתר גם במאמר על אתרים שימושיים הקשורים למוזיקה ולטקסטים.<ref></ref>

דייוויד טורים משיקגו טריביון כינה אותו .

== קישורים חיצוניים ==

== הערות שוליים ==

קטגוריה:אתרי מוזיקה
קטגוריה:אתרי אינטרנט אמריקאיים
Amen (שיר של אניגמה)

"Amen" (בעברית: "אָמֵן") הוא שיר של הפרויקט המוזיקלי הגרמני אניגמה. הוא פורסם ב-18 בנובמבר 2016 כסינגל השני מתוך אלבום האולפן השמיני שלהם, (2016).<ref name=":0"></ref> את השיר הוציאה חברת התקליטים איילנד רקורדס ברחבי העולם.<ref name=":0" /> הוא נכתב על ידי מייקל קונזה ללחן והפקה מוזיקלית של מיכאל קרצו.<ref name=":0" />

בשיר משתתף צמד הדרים פופ האנגלי אקווילו , המורכב משני חברים בסך הכול.<ref name=":0" />

== רקע ומשמעות ==
לאחר הוצאת הסינגל המוביל מתוך האלבום, הוחלט להוציא אחד נוסף ובזאת לחתום את עידן האלבום, (2016).<ref name=":1"></ref> "Amen" עוסק בזהות אבודה של אדם המחפש את עצמו. בתחילתו, מצהיר המבצע שלו: .<ref name=":1" /> לאחר מכן, ניתן לשמוע כאות לתיאור תקווה מחודשת. בהמשך לכך, הוא מוסיף: .<ref name=":1" />

בקטע האחר בשיר, ישנו תיאור של התגברות על קשיים: . המבצע מציג את אמונתו בתור הדבר שהושיע אותו.<ref name=":1" /> את השיר הוא חותם באמרה הלטינית: ,<ref></ref> שפירושה: – מתקיימת פה מעין סגירת מעגל החל מתחילת השיר () ועד לסופו.<ref name=":1" />

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-16 מיליון השמעות.<ref name=":0" />

== וידאו קליפ ==
הווידאו קליפ הרשמי של "Amen" הועלה לערוץ היוטיוב של אניגמה ב-18 בנובמבר 2016.<ref name=":2"></ref> הוא צולם בשחור-לבן ברובו, אך קטע שצולם בצבע מוצג בסופו. בתחילת הקליפ, ניתן לראות בחורה כהת עור אוחזת בלפיד ומביטה בייאוש לתוך הלילה כשהיא משוטטת ביערות והירח מאיר עליה. סצנות המציגות את קו קלוקס קלאן ("KKK") מוצגות גם הן; זהו שמם הכולל של מספר ארגוני טרור גזעניים בארצות הברית, הדוגלים בעליונות לבנה, גזענות ושנאה למיעוטים. קורבנותיו העיקריים של הארגון הם מיעוטים אתניים כגון אפרו-אמריקאים, יהודים, מוסלמים, היספנים, אסייתים וילידים אמריקאים.<ref name=":2" />

בהמשך הקליפ, ניתן לראות את הבחורה ממשיכה לשוטט ביערות, וסצנות נוספות של עוני וייאוש מוצגות בהתאמה. לקראת הסוף, היא משליכה את הלפיד ונרות מרחפים מסביבה. הדבר בא לידי ביטוי בתור העובדה שהיא מצאה גאולה ותקווה מחודשת.<ref name=":2" /> נכון לפברואר 2024 עומד מונה הצפיות של הקליפ על למעלה מ-15 מיליון צפיות.<ref name=":2" />

== רשימת השמעה ==
* סטרימינג / הורדה דיגיטלית<ref name=":0" />
# "" – 4:53
== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|18 בנובמבר 2016
|הזרמת מוזיקה • הורדה דיגיטלית
|איילנד
| style="text-align:center;" |<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2016
קטגוריה:סינגלים מ-2016
קטגוריה:שירי אניגמה
קטגוריה:שירים באנגלית
קטגוריה:שירים שהופקו על ידי מיכאל קרצו
קטגוריה:שירים על גזע ומוצא אתני
קטגוריה:שירים על דת
קטגוריה:שירים על תקווה
קטגוריה:שירי העידן החדש
קטגוריה:סינגלים בהוצאת איילנד רקורדס
גשר השמורות

גשר השמורות
גשר השמורות הוא גשר להולכי רגל ורוכבי אופניים בנתניה, המחבר בין שתי שמורות הטבע העירוניות: שמורת האירוסים ואגם החורף.

הגשר תוכנן על ידי אדריכל צבי מוססקו ועל ידי מהנדסי הקונסטרוקציה ממשרד "רוקח אשכנזי מהנדסים". בניית הגשר החלה בשנת 2015 והסתיימה בשנת 2018. עלות הפרויקט כ-20 מיליון ש"ח.
== מבנה הגשר ותיאורו ==
הגשר עשוי פלדה, אורך הגשר 90 מטר ורוחבו כ-8 מטר, משקלו 300 טון. מדרך (שביל ההליכה) של הגשר מחופה דק (deck) מבמבוק סינתטי. 

רמפות הגישה לגשר הוקמו תוך שמירה על החי והצומח בסביבה.

== קישורים חיצוניים ==
* [https://blinker.co.il/כללי/הונף-גשר-השמורות-בנתניה/ הונף גשר השמורות בנתניה], באתר חדשות חדרה.
* [https://www.ksn.co.il/נתניה-במבצע-הנדסי-מורכב-הונף-גשר-השמור/ נתניה: במבצע הנדסי מורכב הונף גשר השמורות], באתר נתניה אונליין.
* [https://www.gsc.co.il/gallery/גשר-השמורות-בנתניה/ גשר השמורות בנתניה], גלריה באתר חברת G.S פתרונות הנדסה מתקדמים.
* [https://www.locate.co.il/Location/1832790 לוקיישן: גשר השמורות בנתניה], גלריית תמונות של הגשר באתר לוקיישן.
* 

==הערות שוליים==

השמורות
קטגוריה:נתניה: מבנים
קטגוריה:נתניה: תחבורה
Momma Miss America

"Momma Miss America" הוא קטע אינסטרומנטלי של פול מקרטני מתוך אלבום הסולו הראשון שלו McCartney שיצא בשנת 1970.<ref></ref><ref></ref><ref></ref>

== הקלטה ==
השיר הוקלט במלואו בביתו של מקרטני בסנט ג'ונס ווד. מקרטני אמר ב-1970: "קטע אינסטרומנטלי שהוקלט לגמרי בבית. המצאתי תוך כדי תנועה - בהתחלה רצף של אקורדים, אחר כך מנגינה למעלה".<ref></ref>

מאוחר יותר אמר מקרטני על השיר: "במקור זה היה שני חלקים, אבל הם נתקלו אחד בשני במקרה והפכו לאחד".<ref></ref>

== משתתפים ==
* פול מקרטני - פסנתר, גיטרה בס, גיטרות אקוסטיות וחשמליות, תופים

== הערות שוליים ==

קטגוריה:שירי 1970
קטגוריה:שירי פול מקרטני
קטגוריה:שירים באנגלית
Woman Don't You Cry for Me

"Woman Don't You Cry For Me" הוא שיר של המוזיקאי הבריטי ג'ורג' האריסון, שיצא לאור כרצועה הפותחת את אלבומו Thirty Three & 1/3 משנת 1976.

== רקע ==
האריסון החל לכתוב את השיר בגטבורג, שוודיה, בשנת 1969.<ref name=":0">Thirty Three & 1/3 (CD booklet). George Harrison. Dark Horse Records. 2004. p. 2.</ref> יחד עם חברו, הגיטריסט אריק קלפטון, היה האריסון באותה תקופה בסיבוב הופעות באירופה עם Delaney & Bonnie and Friends.<ref></ref> דילייני ברמלט הושיט להאריסון גיטרת סלייד, איתה החל מיד לנגן איתה.<ref name=":0" /> אחת היצירות הראשונות של האריסון בהן עשה שימוש בכלי הכלי הייתה "Woman Don't You Cry For Me".<ref name=":0" /> מאוחר יותר הוא אמר כי ייתכן ששם השיר הוצע על ידי ברמלט.<ref name=":0" /> השיר כמעט נכנס לאלבומו המשולש משנת 1970, All Things Must Pass, אך במקום זאת הופיע באלבום Thirty Three & 1/3, שיצא בשנת 1976.<ref name=":0" /> במאי 1977 הופיע השיר גם כבי-סייד לסינגל השלישי מתוך האלבום בבריטניה, "It's What You Value".<ref></ref>

"Woman Don't You Cry for Me" הוא אחד מכמה שירים בהשראת צוואר בקבוק של האריסון מהתקופה<ref>George Harrison, I Me Mine, Chronicle Books (San Francisco, CA, 2002), p. 234.</ref> - "Sue Me, Sue You Blues", "I Dig Love", "Māya Love" ו-"Hari's on Tour (Express)" ושירים אחרים.<ref name=":0" />

== משתתפים ==
* ג'ורג' האריסון - שירה, גיטרות סליידים, טמבורין, נבל פה
* דייוויד פוסטר - קלאבינט
* ריצ'רד טי - עוגב
* וילי וויקס - גיטרה בס
* אלווין טיילור - תופים
* טום סקוט - סקסופון בריטון

==קישורים חיצוניים==

== הערות שוליים ==

קטגוריה:שירי 1976
קטגוריה:סינגלים מ-1977
קטגוריה:שירים באנגלית
קטגוריה:שירים על בכי
כיכר העיר העתיקה

כיכר העיר העתיקה (בצ'כית: Staroměstské náměstí) היא כיכר היסטורית ברובע העיר העתיקה בפראג, בירת צ'כיה. היא ממוקמת בין כיכר ואצלב לבין גשר קארל.

==מבנים ואנדרטאות בכיכר==
בכיכר ניצבים מבנים מסגנונות אדריכליים שונים. הבולט שבהם הוא כנסיית טין הגותית, על מגדליה בעלי הצורה הייחודית שגובהם 80 מטר. מבנה אחר הוא כנסיית מיקולאש הקדוש בסגנון הבארוק. בכיכר ניצב ארמון קינסקי , שבו שוכן מוזיאון לאמנות השייך לגלריה הלאומית של צ'כיה.

בכיכר ניצב שעון אסטרונומי שהוא חלק מבית העירייה הישן. הוא הותקן שם בשנת 1410 וככזה הוא השלישי העתיק ביותר בעולם והישן ביותר שעודנו בפעולה. מגדל בית העירייה הישן פתוח למבקרים ונשקף ממנו מראה פנורמי של העיר העתיקה.

בכיכר ניצב פסלו של יאן הוס, מתקן דתי שהועלה על המוקד בשל אמונתו. הפסל נחנך ב-6 ביולי 1915, יום השנה ה-500 למותו של הוס.

מול בית העירייה הישן ניצבת אנדרטה ל-27 אישים בוהמייניים שהוצאו להורג במקום זה ב-21 ביוני 1621 על ידי השלטון ההסבסבורגי. שלט עם שמותיהם הוצב שם ב-1911. לאחר מלחמת העולם השנייה שופצה האנדרטה, ואז נקבעו במדרכה שלידה 27 צלבים לכבוד המוצאים להורג.

עמוד מריאן , שהוקם בכיכר לאחר מלחמת שלושים השנים, נהרס ב-3 בנובמבר 1918 במסגרת החגיגות על שחרור צ'כוסלובקיה משלטון האימפריה האוסטרו-הונגרית. העמוד הוקם מחדש בשנת 2020.

==שווקים==
לקראת חג המולד וחג הפסחא נערכים בכיכר שווקים מסורתיים בסגנון ימי-ביניימי. שוקי חג המולד הם הגדולים במדינה ומבקרים בהם מאות אלפי אנשים מצ'כיה ומחוץ לה.

<gallery widths="250px" heights="250px" perrow="2">
תמונה:Prague Praha 2014 Holmstad flott Jan Hus monument bytorget Stare mesto.jpg|אנדרטת יאן הוס
תמונה:Christmas Old Town Square Prague 2007.jpg|מראה שוק חג המולד ב-2007
</gallery>

==קישורים חיצוניים==

עיר העתיקה
מינהל המודיעין הראשי (בלארוס)

מינהל המודיעין הראשי של המטה הכללי הבלארוסי הוא שמו הנפוץ של המודיעין הצבאי הבלארוסי (בבלארוסית: Галоўнае разведвальнае ўпраўленне Генеральнага штаба Узброеных сіл Рэспублікі Беларусь) והוא שירות המודיעין הצבאי של צבא בלארוס, הנחשב לאחד מגופי הביון החשאיים בעולם.

הארגון הוקם מתוך הגה-אר-או הסובייטי בשנת 1992 והוא הסוכנות הראשית למודיעין צבאי של בלארוס. המינהל מפעיל את הכוחות למבצעים מיוחדים של הצבא הבלארוסי.
==היסטוריה==
המודיעין הצבאי הבלארוסי הוא יורש האגף הבלארוסי של הגה-אר-או הסובייטי, שהוקם ב-1992, בהתאם לדוקטרינה הצבאית שנוסחה באותו הזמן וקבעה כי על המודיעין הצבאי לנהל מבצעי איסוף מודיעין למען שמירת הריבונות הבלארוסית והגדלת הידע שלה אודות צבאות זרים.

לאחר עלייתו לשלטון של אלכסנדר לוקשנקו בשנת 1994, המודיעין הצבאי תועל לאיסוף מודיעין צבאי כנגד מדינות נאט"ו ופעל לשיתוף פעולה נרחב עם המודיעין הצבאי הרוסי.

באפריל 2011 יחידות של המודיעין הצבאי הבלארוסי אימנו את שכירי החרב של מועמר קדאפי, לאחר שנודע כי 500 אנשי שטח של הביון הצבאי הבלארוסי כבר שוהים במדינה תקופה ארוכה ומספקים סיוע למודיעין הלובי. אנשי יחידת 334 של הספצנאז הבלארוסי, שבסיסם ממוקם במרינה הורקה סמוך למינסק נשלחו לסייע לכוחותיו של קדאפי.
==פעילות==
כמעט דבר לא ידוע על סוכנות המודיעין הצבאי של בלארוס. בעוד שמטרתו המרכזית של הארגון היא למנוע תוקפנות צבאית נגד המדינה ותקופה מסוימת בנו של נשיא בלארוס, אלכסנדר לוקשנקו, ויקטור, היה אחראי על תחום פיתוח המודיעין הצבאי, במסגרת סמכויותיו, גוף זה, יחד עם המינהל הראשי לביון חיצוני של הוועדה לביטחון המדינה ואגף המודיעין במשמר הגבול, מבצע פעילויות ריגול ואיסוף מודיעין בניכר.

נוסף למודיעין אנושי, עוסק הארגון בהפעלת אמצעים אלקטרוניים ואיסוף מודיעין אותות והוא גם אחראי על פיצוח צפנים ואיסוף מודיעין ממגוון מקורות. סוכני המינהל עוברים הכשרה מקצועית הכוללת לימוד מספר שפות זרות, בעיקר אנגלית ופולנית.

==ראשי המינהל==
{| border=1 cellpadding=4 cellspacing=0
|- bgcolor="#008000"
!||||
|-
| ניקולאי ואשצ'ילו || 18 ביוני 1992—1998 || rowspan="7"|
|-
| אנטולי סגאקיאנץ || 1998–2003
|-
| אלכסנדר אניסימוב || 2003–2006
|-
| ויקטור קראשבסקי || 17 במאי 2006–1 בפברואר 2013
|-
| פאבל טיחונוב || 7 בפברואר 2013–7 ביולי 2020
|-
| רוסלן קוסיגין || 7 ביולי 2020–27 ביולי 2023
|-
| ולדימיר קופריאניוק || מאז 27 ביולי 2023
|-
|}

==גלריה==
<gallery>
קובץ:255th Separate Radio Engineering Regiment Insignia.jpg|סמל גדוד הנדסת הרדיו בנפרד מספר 255 של המודיעין הצבאי הבלארוסי
קובץ:5 обрспн.jpg|סמליל גדוד ספצנאז 5 של המודיעין הצבאי הבלארוסי
</gallery>

==קישורים חיצוניים==

==הערות שוליים==

*
יוסי שריאל

יוסי שריאל (נולד ב-1978) הוא קצין צה"ל בדרגת תת-אלוף, המשמש מפקד יחידה 8200.

== ביוגרפיה ==
נולד ב-1978 וגדל בחיפה. התגייס לאגף המודיעין של צה"ל ב-1997, ושירת כקצין מודיעין וסייבר ביחידה 8200<ref name=":0" />. לאחר מכן כקצין מודיעין באוגדה 91<ref name=":0" />, ראש זירת הצפון בחטיבת המחקר<ref name=":0" />, קצין מודיעין של פיקוד המרכז וראש חטיבת ההפעלה המבצעית באמ"ן. בשנת 2018 הוענק לו פרס ביטחון ישראל על פרויקט בינה מלאכותית ופרויקט נגד טרור<ref name=":0"></ref>.

ב-28 בפברואר 2021 מונה למפקד יחידה 8200 במקום תא"ל אסף כוחן שפרש<ref name=":0" /><ref></ref>. שירת בתפקיד זה גם במהלך מלחמת חרבות ברזל.

=== ספרו וחשיפת זהותו ===
כבר ב-2021 חשפה עמותת הצלחה את יומנו של מנכ"ל משרד הבינוי והשיכון, בו נכתב כי הוא נפגש עם "מפקד 8200 - יוסי שריאל"<ref></ref><ref name=":4" /><ref name=":5" />. במאי 2021 פרסם שריאל את הספר האלקטרוני "The Human-Machine Team" (בתרגום חופשי לעברית: "צוות אדם-מכונה") בשם העט תא"ל י"ש (Brigadier General Y.S) באמזון. בספרו הציג את נקודת מבטו על הבינה המלאכותית ועל יכולותיה לשנות את מערכת היחסים בין אנשי צוות למכונות בצבא<ref name=":0" /><ref name=":1"></ref><ref name=":2"></ref><ref></ref>.

כמקובל אצל מפקדי יחידה 8200 זהותו הייתה חסויה, אך היא נחשפה על ידי העיתון הבריטי "הגרדיאן" ב-5 באפריל 2024. העיתון חשף את זהותו של שריאל, בתור מחבר הספר וכמפקד יחידה 8200. בעיתון נאמר כי דרך פרופיל ספרו באמזון השאיר "עקבות דיגיטליים המובילים לחשבון גוגל פרטי המכיל את שמו, יחד עם תעודת זהות ייחודית וקישורים למפות וליומן של הפרופיל"<ref name=":1" /><ref name=":2" /><ref name=":3"></ref>. לאחר מכן גם נחשף כי בגרסאות מוקדמות יותר של הספר צוין שמו המלא של שריאל<ref></ref>. דובר צה"ל השיב בתגובה על הפרסום כי "חשיפת פרטי הקצין הינה תקלה"<ref name=":3" /><ref name=":2" /><ref></ref>.

ב-9 באפריל 2024 חשף "הגרדיאן" כי במשך שנים החזיק שריאל בחשבונות גלויים ברשתות חברתיות בהם חשף את שמו ודרגתו, וכן חשבון בוויקיפדיה העברית תחת שמו המלא<ref name=":4"></ref><ref name=":5"></ref>.

== השכלה ==
שריאל בעל תואר ראשון בפסיכולוגיה וסוציולוגיה, תואר ראשון בלימודי המזרח התיכון מאוניברסיטת בר-אילן ותואר שני באסטרטגיה, ביטחון וכלכלה מהאוניברסיטה לביטחון לאומי בארצות הברית<ref name=":0" />.

==חיים אישיים==
שריאל נשוי ולו 4 ילדים, וגר בגליל<ref>[https://www.amazon.com/-/he/stores/author/B094925N2Y/about Brigadier General Y.S], אמזון</ref><ref></ref>.

== קישורים חיצוניים ==
* 

== הערות שוליים ==

קטגוריה:תתי-אלופים בצה"ל
קטגוריה:מפקדי יחידה 8200
קטגוריה:ראשי חטיבת ההפעלה המבצעית
קטגוריה:זוכי פרס ביטחון ישראל
קטגוריה:חיילי חטיבת המחקר
קטגוריה:קציני מודיעין של פיקוד המרכז
קטגוריה:ישראלים שנולדו ב-1978
הרמן מלר

הרמן מלר (בדנית: Hermann Möller; 13 בינואר 1850 – 5 באוקטובר 1923) היה בלשן דני.

==ביוגרפיה==
לזכותו של מלר נזקף הפיתוח של השערתו של פרדינן דה סוסיר בדבר העיצורים הפוחזים בשפה פרוטו-הודו-אירופית: בעוד שדה סוסיר סבור היה כי עיצורים פוחזים אלה היו חצאי תנועות, מלר הציע כי עיצורים אלה היו, למעשה. לאחר גילויה של השפה החיתית העתיקה בראשית המאה ה-20, שבה במקומות שבהם אמורים היו להופיע עיצורים פוחזים אכן הופיע העיצור של חי"ת לועית, כפי שהיא נהגית בהגייה תימנית (/ħ/), אוששה הצעתו זו של מלר.

==קישורים חיצוניים==

==הערות שוליים==

קטגוריה:בלשנים ולשונאים
קטגוריה:ילידי 1850
קטגוריה:נפטרים ב-1923
ריצ'מונד לנדון

ריצ'מונד וילקוקס "דיק" לנדון (באנגלית: Richmond Wilcox "Dick" Landon; 20 בנובמבר 1898 – 13 ביוני 1971) היה אתלט אמריקני. אלוף אולימפי (אנטוורפן 1920) בקפיצה לגובה.

== ביוגרפיה ==
לנדון נולד וגדל בקונטיקט. הוא למד באוניברסיטת ייל.

===1920===
====אלוף אולימפי====
באולימפיאדת אנטוורפן זכה במדליית זהב בקפיצה לגובה בשיא אולימפי חדש של 1.94 מטר, לפני בן ארצו הרולד מילר (1.90 מטר) ובו אקלונד משוודיה (1.90 מטר).

== חיים אידים ==
לנדון היה נשוי לאליס לורד קופצת למים אולימפית מארצות הברית.

== שיאים אישיים ==
*קפיצה לגובה: 1.98 מטר (1921)

==קישורים חיצוניים==

* 

קטגוריה:קופצים לגובה אמריקאים
קטגוריה:שיאני עולם באתלטיקה
קטגוריה:אלופים אולימפיים: קפיצה לגובה (גברים)
קטגוריה:אתלטים באולימפיאדת אנטוורפן (1920)
קטגוריה:אלופים אולימפיים אמריקאים: אתלטיקה
צא מזה (שיר)

"צא מזה" הוא שיר שכתב יענקל'ה רוטבליט והלחין מיקי גבריאלוב. השיר מופיע באלבומו השביעי של אריק איינשטיין שיצא בשנת 1972.

== רקע לכתיבת השיר ותוכנו ==
השיר מופיע באלבום בדשא אצל אביגדור של אריק איינשטיין שיצא בשנת 1972. את האלבום הוציאו במשותף אריק איינשטיין ומיקי גבריאלוב שהלחין את כל שירי האלבום והמשורר יענקל'ה רוטבליט שכתב את רוב שירי האלבום. שיתוף הפעולה בין גבריאלוב לאיינשטיין החל כאשר כאשר שלום חנוך שותפו ליצירה של איינשטיין, נסע ללונדון על מנת להקליט אלבום באנגלית.<ref name=":0"></ref>

השיר "צא מזה", נכתב בגוף שני לאדם אשר שרוי בדיכאון. הפנייה אל האדם נעשית כדי לשקף לאדם השרוי בעצב שהמצב יכול להשתפר והמציאות אינה נוראה כל כך. לימים סיפר רוטבליט שהפזמון נכתב בהשראת משפט ששמע מאחד מחמכריו שכלל את המילים "אמא מבשלת בשבילך". יש שסברו כי השיר נכתב עבור איינשטיין עצמו כי היה עצוב כששלום חנוך טס לאנגליה.<ref name=":0" />

השיר הגיע למקום החמישי במצעד השנתי של גלי צה"ל לשנת תשל"א.<ref></ref>

השיר בוצע על ידי לי בירן, טום באום ודניאל גד בסדרת הטלוויזיה, Oboy.<ref></ref>

== קישורים חיצוניים ==
* 

== הערות שוליים ==

קטגוריה:שירי 1971
קטגוריה:סינגלים מ-1971
קטגוריה:שירי אריק איינשטיין
קטגוריה:שירים בעברית
קטגוריה:שירים שנכתבו על ידי יענקל'ה רוטבליט
קטגוריה:שירים שהולחנו על ידי מיקי גבריאלוב
קטגוריה:סינגלים בהוצאת פונוקול
רחוב שבי ציון

רחוב שבי ציון הוא אחד מהרחובות הוותיקים בעיר אשדוד, השוכן במרכז רובע א'. שבי ציון היה אחד מהרחובות הראשיים של אשדוד, עקב מיקומו כמחבר בין רחוב רוגוזין (שהיה הרחוב הראשי) והמרכז המסחרי של רובע ב' ברחוב קיבוץ גלויות, אך עם דעיכתו של רוגוזין וצמיחת רובעי אשדוד הדרומיים – ירד גם הוא מהפופולריות שלו.

הרחוב נמתח ממזרח למערב – כאשר במזרחו נצמת בכיכר אלי כהן ברובע ב', בסמוך לספרייה העירונית, והוא מסתיים במערב בצומת עם רחוב רוגוזין בקצהו הצפוני, ובכיכר אנדרטת הנר בואכה גן אלישבע. הוא מסתעף בראשיתו גם אל רחוב הראשונים, המחבר אותו אל המרכז המסחרי של רובע א' (ברחוב המסחר), ובהמשך נצמת גם עם שדרות הרצל. ברחוב שוכן סניף ההסתדרות העירוני, מרכז מסחרי "פאן-לון" ומרכז קליטה בית קנדה.

== תמונות ==
<gallery widths="250" heights="150" mode="packed" caption="ימיה הראשונים של העיר">
קובץ:Port of Ashdod (997009452550705171).jpg|טקסט=בית ההסתדרות
קובץ:Port of Ashdod (997009452531905171.jpg
קובץ:Port of Ashdod (997009452550505171).jpg
קובץ:Ashdod (997009452549405171).jpg
קובץ:Ashdod (997009452459405171.jpg
</gallery><gallery widths="250" heights="150" mode="packed" caption="כיום">
קובץ:רחוב שבי ציון באשדוד, אפריל 2024 04.jpg|מסחר ברחוב
קובץ:בניין ההסתדרות באשדוד, רובע א', דצמבר 2023.jpg|בית ההסתדרות
קובץ:Beit Canada Absorption Center, Ashdod, November 2023.jpg|מרכז קליטה בית קנדה
קובץ:אנדרטת הנר באשדוד, נובמבר 2023.jpg|אנדרטת הנר
קובץ:רחוב שבי ציון באשדוד, אפריל 2024 08.jpg|הירידה לרובע ב'
</gallery>

== קישורים חיצוניים ==

* 
* 
* 

== הערות שוליים ==

קטגוריה:אשדוד: רחובות
איתי זעפרני

איתי זעפרני (נולד ב-26 באוקטובר 1987) הוא קצין צה"ל בדרגת אלוף-משנה המכהן כמפקד עוצבת יפתח.<ref name=":0"></ref>

== ביוגרפיה ==
איתי זעפרני נולד בלוד וגדל בלוד ובאשדוד.

במרץ 2006 התגייס לפיקוד העורף כנהג משאית בבה"ד 16 ולאחר כשנה החל מסלול לוחם בחיל השריון ושובץ לשירות בחטיבה 188. עבר קורס מפקדי טנקים וקורס קציני שריון ושובץ כמפקד מחלקה בגדוד 53, שם הוביל את מחלקתו במבצע עופרת יצוקה בפאתי רפיח.

לאחר מכן, שימש מ"מ בקורס מפקדי טנקים וכסגן מפקד פלוגה באימון המתקדם. בשנים 2010–2012 היה חניך במכללה לפיקוד טקטי, ובסיומו שובץ להיות מפקד פלוגה בגדוד 195 של חטיבה 460.

בשנים 2013–2014 שירת כמפקד פלוגה ג' בגדוד 53 והוביל את הפלוגה בימי לחימה רבים בגבול עזה ולבנון ובמבצע צוק איתן, אז היה הגדוד חלק מצוות הקרב החטיבתי של חטיבת גולני בעת לחימתה בשג'אעייה ובדיר אל-בלח. ב-2015 הועלה לדרגת רב-סרן ומונה לקצין המבצעים של גדוד 53. בשנת 2015–2016 שירת כסגן מפקד הגדוד. עם סיום תפקידו יצא ללימודי תואר שני במשפטים (ללא משפטנים) באוניברסיטת בר-אילן אך לאחר זמן קצר נקרא לשמש כראש לשכתו של מפקד פיקוד הצפון - יואל סטריק.

ב-2018 יצא ללימודים במכללה הבין-זרועית לפיקוד ומטה ולאחר מכן הועלה לדרגת סגן-אלוף וקיבל את הפיקוד על גדוד 74 (סער). במהלך תפקידו כמג"ד הסב את הגדוד למרכבה סימן 4 והוביל אותו בתעסוקה מבצעית באוגדת עזה, בסיומה הגדוד קיבל את אות ההערכה המבצעי על ידי הרמטכ"ל.<ref></ref>

ב-2021 מונה לתפקיד קצין האג"ם של עוצבת געש וב-2023 הועלה לדרגת אלוף-משנה ומונה לתפקיד סגן מפקד עוצבת הגליל, בו הוא משרת במהלך מלחמת חרבות ברזל.<ref></ref>

במרץ 2024 מונה למפקד עוצבת יפתח.<ref name=":0" /> נכנס לתפקיד ביוני 2024.

== חיים אישיים והשכלה ==
איתי נשוי לבת-אל, תרפיסטית באומנות, ואב לשניים. מתגורר באשדוד.<ref></ref>

בעל תואר ראשון במדעי המדינה מאוניברסיטת בר-אילן ותואר שני מאוניברסיטת חיפה.

==קישורים חיצוניים==

== הערות שוליים ==

קטגוריה:אשדוד: אישים
קטגוריה:אלופי-משנה בצה"ל
קטגוריה:מפקדי גדודים בחטיבה 188
קטגוריה:ישראלים שנולדו ב-1987
משלחת מס' 19 לתחנת החלל מיר

תיאור תחנת החלל מיר במזן פעילות המשלחת
משלחת מס' 19 (ברוסית: основная экспедиция я-19) הייתה משלחת לתחנת החלל מיר שפעלה מ-27 ביוני 1995 ועד ל-11 בספטמבר 1995. מפקד המשלחת היה אנטולי סולוביוב. פעילות המשלחת נמשכה 75 ימים.
==הרכב המשלחת==
{| class="wikitable"
!שם
!תפקיד
!חללית הגעה
!<small>27.06.1995–11.09.1995</small>
!חללית חזרה
!הערות
|-
| אנטולי סולוביוב||מפקד המשלחת || STS-71 || סויוז TM-21 || חבר משלחת מס' 19 מפקד חללית "סויוז TM-21"
|-
| גנאדי סטרקאלוב||מהנדס טיסה || STS-71 || סויוז TM-21 || חבר משלחת מס' 19
|}
==רקע==
בזמן פעילות המשלחת תחנת החלל כללה את המודול הבסיסי, מודול "קוואנט 1", מודול "קוואנט 2", מודול "קריסטל" ומודול "ספקטר". נפח מחיה היה 315 מ"ק והספק מיוצר על ידי פאנלים סולארים היה 41 קו"ט.

במהלך פעילות המשלחת שונה מיקום עגינה של מודול "קריסטל".

==פעילות המשלחת==
מעבורת החלל אטלנטיס במשימה STS-71 בפיקוד רוברט גיבסון עם חברי המשלחת שוגרה ב-27 ביוני 1995. ב-29 ביוני לבוצע עגינה לתא עגינה שהייתה זהה לתא עגינה שהייתה בניצול בתוכנית אפולו סויוז. בתחנת החלל פעלה משלחת מס' 18 בפיקוד ולדימיר דז'ורוב. במשך חמישה ימים צוות שכלל 13 אנשים ביצעו תוכנית ניסויים. לתחנת החלל הגיע כ-450 ק"ג ציוד לרבות כלים מיוחדים להשלמת טיפול בפאנל סולארי. בחזרה למעבורת החלל הועמסו ממצאים של בדיקות רפויות של חברי המשלחת, מחשב לא תקין וציוד אחר שאין בו צורך.

ב-4 ביולי חברי צוות משלחת מס' 18 נכנסו למעבורת החלל אטלנטיס ועזבו תחנת החלל. הם נחתו בהצלחה בכדור הארץ. אחריות על תחנת החלל עברה למשלחת מס' 19 בפיקוד אנטולי סולוביוב. חללית סויוז TM-21 שימשה חללית חירום.

ב-14 ביולי סולוביוב ובודארין ביצעו פעילות חוץ-רכבית שנמשכה כ-5.5 שעות. במהלך פעילות זו טופל פאנל סולארי על מודול "ספקטר" ו-"קוואנט 2".

ב-17 ביולי בעזרת מנוף שונה מיקום עגינה של מודול "קריסטל" והוא הועבר לתא עגינה קדמי של המודול הבסיסי. זאת המטרה לאפשר עגינה של מעבורת החלל בעתיד.

ב-19 ביולי סולוביוב ובודארין ביצעו פעילות חוץ-רכבית שנמשכה כ-3 שעות. במהלך פעילות זו בוצעו הכנות להתקנת ציוד עבור ניסוי בלגי MirAS. הפעילות הופסקה לפני הזמן עקב בעיה בחליפת חלל של סולוביוב.

ב-21 ביולי סולוביוב ובודארין ביצעו פעילות חוץ-רכבית שנמשכה כ-3 שעות. במהלך פעילות זו הושלמה התקנת ציוד עבור ניסוי בלגי MirAS.

ב-22 ביולי לתחנת החלל הגיע חללית פרוגרס M-28 עגינה אוטומטית למודול הבסיסי עברה ללא בעיות. עם החללית הגיע מטען של 2,382 ק"ג של ציוד ומצרכים. צוות התחיל בהעברת מטען לתחנת החלל.

ב-4 בספטמבר חללית מטען פרוגרס M-28 נותקה מתחנת החלל ובהמשך נשרפה בכניסה לאטמוספירה.

ב-5 בספטמבר לתחנת החלל הגיע חללית סויוז TM-22 בפיקוד יורי גידזנקו. העגינה בוצע לתא עגינה במודול הבסיסי. בחללית הגיעו חברי משלחת מס' 20. החל הליך העברת אחריות על תחנת החלל.

ב-4 ביולי צוות המשלחת נכנסו לחללית סויוז TM-21 ועזבו תחנת החלל. הם נחתו בהצלחה בכדור הארץ.

אחריות על תחנת החלל עברה למשלחת מס' 20 בפיקוד יורי גידזנקו.

==קישורים חיצוניים==

* [http://www.spacefacts.de/mir/english/mir-19.htm תיאור פעילות המשלחת]
* [https://web.archive.org/web/20101129135727/http://astronautix.com/flights/mireo19.htm תיאור באתר אסטרונאוטיקס]
* [https://web.archive.org/web/20071009101832/http://space.kursknet.ru/cosmos/english/cargoes/prm28.sht פרוגרס M-28]

==הערות שוליים==

קטגוריה:1995 ברוסיה
קטגוריה:תחנת החלל מיר
קערת אסאי

הכנת [[מחית פירות אסאי]]
חומרי גלם להכנת קערת אסאי
קערת אסאי עם גרנולה, תות ובננה
קערת אסאי הוא מאכל מתוק מהמטבח הברזילאי, מהמדינות פארה ואמזונאס. המנה עשויה ממחית קרמית קפואה של פרי דקל האסאי, שמרקמו גרגרי וטעמו חמצמץ עקב רמת חומציות גבוהה.

מחית האסאי מוגשת כשייק בקערה, בדרך כלל מעורבב עם סירופ גוארנה, ומוגש לרוב עם גרנולה ובננה.<ref></ref>

למרות שקערת אסאי היא מנה המוגשת בכל רחבי ברזיל,<ref name=":1"></ref> היא אופיינית במיוחד לפארה, ריו דה ז'ניירו, פלוריאנופוליס, סאו פאולו, גויאס ולאורך החוף הצפון-מזרחי, שם היא נמכרת בקיוסקים לאורך טיילת החוף
ובברי מיצים בערים.<ref name=":6"></ref>

== קישורים חיצוניים ==

== הערות שוליים ==

קטגוריה:מאכלי פירות
קטגוריה:קינוחים קפואים
טראנס אטלנטיק אייר וייבס

טראנס אטלנטיק אייר וייבס (באנגלית: Trance Atlantic Air Waves) הידוע גם בשם TAAW, הוא פרויקט מוזיקלי צדדי של המפיק המוזיקלי הגרמני-רומני מיכאל קרצו שהקים את הפרויקט המוזיקלי אניגמה.<ref></ref><ref></ref> הוא עבד בעבר עם ינס גאד כחלק מאניגמה ובאלבום האולפן (1996),<ref></ref> והם חברו בשנית לפרויקט הצדדי הזה.

אלבום אולפן אחד יצא, The Energy of Sound, בהוצאת חברת התקליטים וירג'ין רקורדס.<ref name=":0"></ref> רוב השירים היו גרסאות כיסוי אך היו גם שלושה שירים מקוריים.<ref name=":0" />

== דיסקוגרפיה ==
=== אלבומי אולפן ===
* 1998: The Energy of Sound
=== סינגלים ===
* 1997: "Magic Fly"
* 1998: "Chase"
* 1998: "Crockett's Theme"

==קישורים חיצוניים==

== הערות שוליים ==

קטגוריה:אניגמה (פרויקט מוזיקלי)
קטגוריה:אמני וירג'ין רקורדס
קטגוריה:אמני מוזיקה אלקטרונית
Cold Turkey

"Cold Turkey" הוא שיר שנכתב על ידי הזמר הבריטי ג'ון לנון, ויצא לאור כסינגל בשנת 1969 על ידי להקת Plastic Ono Band בחברת התקליטים אפל רקורדס, תחת הקטלוג Apples 1001 בבריטניה, ו-Apple 1813 בארצות הברית. זהו סינגל הסולו השני של לנון והוא הגיע למקום ה-30 בבילבורד הוט 100 ולמקום ה-14 במצעד הסינגלים הבריטי. הופעתו הראשונה של השיר באלבום הייתה Live Peace in Toronto 1969, שם בוצע השיר בהופעה חיה ב-13 בספטמבר 1969, כאשר לנון מקריא את המילים מהלוח.<ref></ref><ref></ref><ref></ref>

== כתיבה והקלטה ==
על פי פיטר בראון בספרו The Love You Make, השיר נכתב ב"התפרצות יצירתית" בעקבות לנון ויוקו אונו שיצאו "קולד טרקי" מהתמכרותם הקצרה להרואין.<ref name=":0"></ref><ref></ref> בראון מציין כי לנון הציג את השיר בפני פול מקרטני כסינגל פוטנציאלי של הביטלס, בזמן שהם סיימו להקליט את אלבומם Abbey Road,<ref name=":1"></ref> אך הוא נדחה ובסופו של דבר יצא כסינגל של Plastic Ono Band עם קרדיט כתיבה בלעדי עבורו.<ref name=":0" />

"Cold Turkey" היה השיר הראשון שלנון לקח עליו קרדיט בלעדי. יצירותיו הקודמות, כולל הסינגל הראשון שלו, "Give Peace a Chance",<ref></ref> יוחסו לשותפות לנון-מקרטני, אם כי הקרדיט על "Give Peace a Chance" שונה מאוחר יותר ללנון בלבד.<ref></ref> השיר "Cold Turkey" הוקלט באולפני אבי רוד, סטודיו 2, בהשתתפות אריק קלפטון.<ref name=":1" /> ישנן גרסאות נוספות מלבד הסינגל, חלקן אקוסטיות, וגרסה חיה הכלולה ב-Live in New York City בה אונו מוסיפה שירה.<ref></ref>

== שחרור וקבלה ==
קאש בוקס תיאר את השיר כ"מבריק, שנוי במחלוקת ולהיט מוחלט".<ref></ref> רקורד וורלד כינה אותו "ביצוע מוזיקלי מצמרר של נסיגה".<ref></ref>

"Cold Turkey" עלה למקום ה-14 במצעד הסינגלים הבריטי ב-15 בנובמבר 1969. ב-22 בנובמבר, "Cold Turkey" ירד למקום ה-15, וב-25 בנובמבר החזיר לנון את ה-MBE שלו לארמון בקינגהאם באומרו: "אני מחזיר את ה-MBE הזה במחאה על מעורבותה של בריטניה בעניין ניגריה-ביאפרה, נגד תמיכתנו באמריקה בווייטנאם, ונגד 'Cold Turkey' שיורדת במצעדים. באהבה, ג'ון לנון מבאג".<ref></ref><ref></ref> במרץ 2005, מגזין Q דירג את "Cold Turkey" במקום ה-74 ברשימת 100 רצועות הגיטרה הטובות ביותר. טימותי ואליזבת ברייסי דירגו את "Cold Turkey" כשיר הסולו העשירי הטוב ביותר של לנון, וכינו אותו "האזנה קשוחה אך מתגמלת" ש"דוהרת החוצה מהשער באכזריות עצבנית שהיא בו זמנית קתרטית וקלסטרופובית".<ref></ref>

== עטיפת הסינגל ==
עטיפת הסינגל המקורית מציגה את ראשו של לנון עם משקפיים על תמונת רנטגן. עטיפה חלופית עם צילומי רנטגן של ג'ון ויוקו זה לצד זה, ולא משני צדי העטיפה, הונפק בכמה מדינות באירופה. הגרסה היפנית כוללת תמונה צבעונית של שניהם בגודל קטן יותר.

== משתתפים ==
לדברי הסופר ג'ון ס. וין:<ref></ref>
* ג'ון לנון - שירה, גיטרה
* אריק קלפטון - גיטרה
* קלאוס פורמן - גיטרה בס
* רינגו סטאר - תופים

== קישורים חיצוניים ==

== הערות שוליים ==

קטגוריה:שירי 1969
קטגוריה:סינגלים מ-1969
קטגוריה:שירי ג'ון לנון
קטגוריה:שירים באנגלית
קטגוריה:שירים על הרואין
קטגוריה:סינגלים בהוצאת אפל רקורדס